
Jenő u 15-19                Vezetőségi ülés
                                             Jegyzőkönyv 
Jelen vannak:
Kovács Enikő
Riszterer Ági
Bogatin Attila
Molnárné B.Éva
Réti Olga
Nagy Erika
Kovács Levente
Bódizs Éva


1 napirendi pont: 
Köszöntés, néhány szó az új helyről:
Ez is egy lehetséges helyszín az eseményeinkhez, értekezletek megtartására alkalmas stb.
A Kései Eső gyülekezet székhelye. Rendezvényközpont. (Nevelőszülők lakásai is találhatók itt).
Akár 2-3 napos rendezvények tartására is alkalmas. kb. 50-60 főt tud befogadni.
(A házigazdák bemutatkozása)
2. napirendi pont: 
Az előző ülésen felvetett témakörök megbeszélése, szétosztása.
Riszterer Ági, Réti Olga feladata egyértelmű, szívesen vállalják,  Olga- a pályázatok felvitele az EPER rendszerbe az adminisztrátor ( B.É) feladata.
(Néhány felmerülő pénzügyi kérdés megbeszélése, egyszerűsítés, problémakezelés Olga munkája kapcsán- Pályázati pénzzel kapcsolatos leendő munkák )
Összeszedni azokat az embereket az egyesületen belül, akik foglalkoztak régen pályázatokkal, vagy más módón tudnak ebben segíteni.
(B.É. feladata:Pályázatokat figyelni az EPER rendszerben)
Elnöki területek: adminisztrációs feladatok ellenőrzése, önkéntes órák elszámolásának ellenőrzése- ( Ekler Attila kéri, hogy az elszámolandó önkéntes órákat még aznap vagy nagyon hamar küldjük át, hogy semmi ne merüljön feledésbe). Közösségi ház, Zsuzsival való munkakapcsolat. Önkormányzattal, médiával való kapcsolattartás. Érdekképviselet. Kommunikáció, Facebook, stb.
Ezzel kapcsolatban felmerült a Facebook oldalunk, amit meg is néztünk, és nagyon szépen karban van tartva, sok új információval. Köszönet érte Czupper Gábornak!
A levelezőlisták címzettjei aktualizálásra kerültek, kerülnek mostanában.
Tóth Andort most már le lehetne venni a vezetőségi listáról, hogy ne terheljük fölöslegesen. Ekler Katit, és Hamar Józsit, ha beleegyeznek, még tartsuk fönt, tapasztalataik, észrevételeik fontosak az új vezetőségnek.
Ága-Boga levelezőlista moderátorai Simon Hunor, Ekler Kata, tulajdonos a mindenkori elnök, most Bogatin Attila. Sok  a munkájuk vele nap mint nap.
Itt esett szó az új honlapunkról. Múlt pénteken volt egy munkamegbeszélés.
A következő két hétben a régi honlapról áttevődnek az adatok az új honlapra Dávid és Hunor közreműködésével. Ezután rendbe tesszük a levelezőrendszert is. Létrehoznánk 3 e-mail címet: Elnok@agaboga.hu, info@agaboga.hu, ugyintezo@agaboga.hu. Ezek felkerülnének a honlapra, és külsősök is írhatnának rá. Mindig az aktuálisan ezt a tisztséget betöltő tud foglalkozni az ide érkező levelekkel. Ez adna egy arculatot az egyesületnek.
Ezután a honlap arculatát is megváltoztatnánk, meghagyva az eredeti logót, de szép új, és jól kezelhető felületet kialakítva. ( Hármas branneren az éppen aktuális hírek futnának) 
Elnök úr szót ejtett az eredeti logó készítőjéről, Homonnai Gáborról, aki nagyon precízen kidolgozott munkát végzett, amit már tíz éve szeretettel visel az egyesület.
Réti Olga emlékeztetett, hogy nagyon fontos, hogy a közhasznúsági jelentések mielőbb felkerüljenek, mert a pályázatok elbírálásánál azokat minden esetben ellenőrzik. Jelenleg a 2015-ös van fent, Olga elküldi a 2016-ost, de el kell kezdeni a 2017.-es összeállítását is mihamarabb, februárig el kell készülnie ( felelős: B.É)
A holnapkészítés projekt következő határideje: 2017. 11.25
Adminisztrátori feladatok Bódizs Éva részére:
Adományokkal kapcsolatos teendők lebonyolítása, kapcsolattartás Az Élelmiszerbankkal, közhasznúsági jelentések elkészítése, különböző szerbezések, adománygyűjtés, kirándulások stb.

itt tértünk ki arra, hogy a különböző események szervezésekor a szervező feladata, hogy az esemény lebonyolítása utáni egyéb ezzel kapcsolatos dolgok lebonyolítása is. Elszámolások, önkéntes órák leadása stb…
Kovács Levente feladatköre: Kulturális, sport, szabadidős feladatok.
Programokkal kapcsolatos teendők tisztázása, Hogyan, mit tervezzünk?
Mi az egyesület igénye? Ezzel kapcsolatban újra felmerült a kérdőív fontossága, ezzel kapcsolatban az elnökség később tesz lépéseket.
Kell-e Adventi Buszos kirándulás? Meg lehet-e még szervezni?
A jövő évi programtervet januárig össze kell rakni!
( A programötleteket ezentúl Leventének küldjük el )

Itt beszéltük meg, hogy a Bódizs Attila által írt programban benne van, hogy az egyesület tagjai közül ki mit vállalt- ezt az információt, és magát a programot ki hogyan látja, kezeli. Ezzel kapcsolatban még van megbeszélnivaló.
Gyűjtsünk magunk mellé olyan embereket, akik segítenek a kijelölt feladatainkban. Nagy Erika segít Leventének.
Nagy Erika szociális ügyek: Szövetkezzünk! - mottó alatt felvenni a kapcsolatot az Érdi szociális intézetekkel, felmérni, mire van szükségük?
Nem csak adomány adásra korlátozni a kapcsolatot, hanem valami lelki gondozás jellegű tevékenységeket is kezdeményezni, pl. együtt tölteni pár órát, társasozni beszélgetni, így mutatni indirekt módon példát a családi életről. Meghívni őket rendezvényekre stb…
Ez a köszhasznúságunk miatt is fontos. Mehetnénk idősek otthonába is velük időt tölteni stb…
gyűjtsük össze, és írjuk le, hogy mennyi értékű adományt osztottunk ki idén a családjaink között.
Fontos az egységes egyesületi kommunikáció-kifelé mit mutatunk. Ha valami fontos levelet küldünk szét, írjuk ki a tárgy mezőbe is, mint a hirdetésnél. pl. Fontos Levél, Elnöki levél stb…
3. napirendi pont: Riszterer Ági beszámolója az első új körzetvezetői találkozóról.
Jó hangulatú esemény volt, amelyen megismerkedtünk egymással, és új most római számokkal jelölt körzetekbe osztottuk a családokat.
Két új jelült Sólyomné S.Emese és Farkas Zsuzsi.
Az első körzetbe keresünk még új embert, erről folynak a tárgyalások.
Következő ülés: nov.22.

4. napirendi pont: Z. Jó-e a délelőtti időpont, kérdezzük-e meg a tagcsaládokat erről?
Kb. 50 családra számíthatunk. Kérjük be előre a lehetséges résztvevők számát?
Van erre egy Google program Attila ennek segítségével megcsinálja a közvélemény kutatást.
Lehetséges programok megbeszélése. Riszterer Ági összefogja a kézműves foglalkozásokat. Köszöntések, babaköszöntés- összegyűjteni, hogy kiket köszöntünk. 
Képes összefoglaló, projektoros vetítés ( készen van,  M.B Éva rendelkezésre bocsájtja) Új körzetvezetők bemutatása, rajzpályázat? -díjátadó, Bűvész?
Adventi kirándulás - feldobni a levlistára- van-e rá igény?

5. napirendi pont: A közösségi ház rendbetételéről beszámoló.
A veszélyes hulladék elszállításának módjáról tájékozódik Nagy Erika.

6. napirendi pont: A Millenárisra való kézműves dolgok leadásának határideje nov. 19. Készítünk közösen valamit?
Koszorúkészítés lesz-e idén- Gergely Kati?
7. Napirendi pont: Farkas Zsuzsi gépkocsi használatához hogyan tud hozzájárulni az egyesület? Réti Olga intézi.

Ezután az ülés berekesztésre került.
                             Határozat
December 2. án délelőtt tartjuk az évzáró rendezvényünket.
A javaslatot az elnökség egyhangúlag elfogadta.
A 2016-os közhasznúsági jelentésnek januárban, a 2017-es közhasznúsági jelentésnek 2018.februárban fel kell kerülnie a honlapra.
A javaslatot az elnökség egyhangúlag lefogadta.

